b'\n_START_ARTICLE_\nBitka pri Raki\xc4\x8danu\n_START_PARAGRAPH_\nBitka pri Raki\xc4\x8danu je bila mala bitka med Kruci in Avstrijci, ki je potekala 21. avgusta, 1705._NEWLINE_Prekmurski Slovenci so Kruce podpirali proti Avstrijcem. V tem \xc4\x8dasu je bilo veliko protestantov v Slovenski okroglini (Prekmurje), ki so jih preganjali katoli\xc5\xa1ki Habsbur\xc5\xbeani. Avstrijska vojska pa je imela srbske pomo\xc5\xbene \xc4\x8dete, ki so ogromno \xc5\xa1kod delale Slovencem na njivah in v vinogradih._NEWLINE_Kru\xc5\xa1ki general, S\xc3\xa1ndor K\xc3\xa1rolyi je s pomo\xc4\x8djo Slovencev premagal Johanna Rabatto, \xc5\xa1tajerskega kastelana pri Mono\xc5\xa1tru (1704). Kruci in Slovenci so zavzeli tudi Gornjo Lendavo (Grad)._NEWLINE_Do marca leta 1704 so Kruce potisnili iz okolice Ljutomera in Ormo\xc5\xbea, vse do reke Mure. Avgusta leta 1705 se je \xc4\x8deta rojalista J\xc3\xa1nosa Draskovicha, Avstrijci in Srbi (300 konjenikov in 700 pe\xc5\xa1akov) spopadla s Kruci in Slovenci pri Raki\xc4\x8danu. Draskovich je premagal Kruce in okupiral celo Slovensko okroglino. 13. decembra je kru\xc5\xa1ki general J\xc3\xa1nos Botty\xc3\xa1n premagal Hannibala Heisterja pri Mono\xc5\xa1tru, vendar Kruci niso mogli ponovno zavzeti pokrajine med Muro in Rabo.'